paragraph_text: Obrtničko dvorište u Nürnbergu (njem. Handwerkerhof Nürnberg) gradska je turistička atrakcija smještena na prostoru negdašnje oružarnice (njem. Waffenhof): Tourismus.Nuernberg.de – Handwerkerhof. Pristupljeno 19. prosinca 2022. dvorište je uređeno između Kraljevih vrata (njem. Königstor) – današnjega glavnog ulaza u stari grad, i Ženskih vrata (njem. Frauentor) – negdašnjega glavnog ulaza na jugoistočnoj strani gradskih zidina, nasuprot željezničkoga kolodvora. Bayern-online.de – Handwerkerhof Nürnberg. Pristupljeno 19. prosinca 2022. Srednjovjekovnom ugođaju toga „gradića usred velegrada“ osobito doprinose uske uličice, male trgovine i starinske obrtničke radionice.